Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 1990. évi LVI. törvény módosításról*
Paragraph Index: 8

(3) A Tv. 6. §-ának (3) bekezdése helyébe a következő rendelkezés lép: „(3) A képviselők részére az Országgyűlés hivatali szervezete — irodahelyiség rendelkezésre bocsátása nélkül — képviselőnként egy személy alkalmazásának pénzügyi feltételeit (bérköltséget és annak járulékait) biztosítja. A képviselő az alkalmazottját határozott idejű szerződéssel, mandátuma időtartama alatt munkajogi jogviszonyban, vagy polgári jogi jogviszonyban foglalkoztathatja. A képviselő vállalkozóval is megállapodhat képviselői munkája segítéséről. A képviselő az alapdíjának 50%-a erejéig számolhat el alkalmazottra, illetőleg vállalkozóra vonatkozó költséget, amely nem tartalmazza a kifizetett összeg társadalombiztosítási járulékát vagy általános forgalmi adóját. A feladat ellátására, illetőleg vállalkozásra vonatkozó szerződést — az Országgyűlés hivatali szervezete előzetes ellenjegyzésével — a képviselő köti meg az alkalmazottal, illetőleg a vállalkozóval. Az alkalmazással, illetőleg a vállalkozással járó, jogszabályon alapuló nyilvántartási, bejelentési és elszámolási kötelezettségeket az Országgyűlés hivatali szervezete teljesíti.”

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes